
ИИNDI

По маршрут: СОФИЯ – БУДАПЕЩА – ВИЕНА – СТРАСБУРГ – ПАРИЖ – ЗАМЪЦИТЕ ПО ЛОАРА – ВЕРСАЙ – ЩУТГАРТ – МЮНХЕН – ЗАЛЦБУРГ – КЛАГЕНФУРТ - СОФИЯ 
1 ден – София -Будапеща
Отпътуване от София в 07.00 ч. от пл. “Ал. Невски” по марщут: София – Белград – Нови Сад – Сегед - Будапеща. Пристигане в унгарската столица вечерта. Настаняване в хотел. Нощувка. 
2 ден – Будапеща - Виена
Закуска. Отпътуване за Виена. Пристигане около обяд. Панорамна автобусна и пешеходна обиколка на Виена, включваща Хофбурга, историческия център (UNESCO) с катедралата Свети Стефан, колоната на чумата, паметника на Мария Терезия. Настаняване в хотел. Нощувка.

3 ден – Виена - Страсбург 

Закуска. Отпътуване за Страсбург - столица на провинция Елзас. Пристигане късно вечерта и настаняване в хотел. Нощувка.

4 ден – Страсбург - Париж

Закуска. Отпътуване от хотела. Пешеходен тур из старата част на Страсбург (UNESCO) – Готическата катедрала Нотр Дам, Замъка на Руан. По желание разходка с корабче по река Ил, приток на р. Рейн до сградата на Европейския парламент и на Съвета на Европа. На обяд отпътуване за Париж по Пътя на виното, прекосявайки областта Шампан. Вечерта пристигане и настаняване в хотел. Нощувка.

5 ден – Париж

Закуска. Панорамна автобусна обиколка на Париж, включваща Нотр Дам дьо Пари –“Парижката Света Богородица, Айфеловата кула, Марсово поле, Елисейските полета – Шан-з-Елизе - според гръцката митология блаженото място, обитавано от избранниците на боговете,  площад Конкорд ("Площада на съгласието"), градините Тюйлери, Трокадеро, Триумфалната Арка, Мадлената, Операта, Пантеона, Мулен Руж, Сакр Кьор, небостъргачите и новата арка от стъкло и стомана в квартала Дефанс. Свободно време за посещение на Лувъра. Нощувка.

6 ден – Париж 

Закуска. Разходка из Монмартр с българския водач и по желание посещение на  базиликата Сакре Кьор. Отпътуване за Айфеловата кула, от върха на която ще се насладите на невероятна гледка. По желание разходка с корабче по река Сена. След това следва свободно време за посещение според интересите на Дома на Инвалидите, музеи: Роден, Д'Орсе, за разходка из Люксембургската градина и Латинския квартал. Нощувка.
7 ден – Замъците по Лоара  

Закуска. Свободно време за разходка из френската столица или по желание екскурзия до замъците по долината на река Лоара (изисква предварителна заявка при записването и плащане преди отпътуване). Ако Париж си остава тронната зала на Средновековната френска история, Замъците по Лоара са нейният будоар, където се преплитат тайни и съзаклятия, ревност и отмъщения. Разглеждане на замъците Амбоаз (замъкът, в който Леонардо да Винчи прекарва последните дни от живота си) и Шенонсо ( любим дворец на Катерина Медичи). Късно вечерта връщане в хотела в Париж. Нощувка. 
8 ден – Версай - Щутгарт

Ранна закуска. Отпътуване за двореца Версай, свързан с Великия век – епохата на Луи XIV, днес Музей на френската история. Интерес представляват Галерията на Огледалата и големите апартаменти на Краля Слънце с имена на гръцки богове и богини, парка на Версай с многобройните езера и градини. Продължаване за Германия. Настаняване в хотел в района на Щутгарт. Нощувка.
9 ден – Щутгарт - Мюнхен
Закуска. Свободно време за разходка из центъра на Щутгарт. Отпътуване за Мюнхен. Пристигане и начало на пешеходния тур из старата част – Площад Мариенплац, колоната на Дева Мария, сградата на старото и новото Кметство с часовника с танцуващите фигурки, църквата Свети Петър, църквата Фраукирхе, разходка по търговската улица Театинерщрасе и накрая по халба бира в историческата бирария Хофбраухаус. Настаняване в хотел. Нощувка.
10 ден – Залцбург – Kлагенфурт 

Закуска. Отпътуване за Залцбург. Туристическа програма: историческият център (UNESCO), крепостта Хоензалцбург, Капителплац, Резиденцплац, Моцартплац, Гетрайдегасе с къщата на Моцарт, градините на Мирабел. Свободно време. Продължаване за Клагенфурт. Настаняване в хотел. Нощувка.   

11 ден – София

Закуска. Отпътуване за България. Пристигане в София около полунощ.
                                              ПАКЕТНА ЦЕНА: 1098 лв. 

Пакетната цена включва: транспорт с автобус 3***, 10 нощувки със закуски в хотели 3***, от които 1 – в Будапеща, 1 – във Виена, 1 – в Страсбург/околности,  4 – в Париж, 1 – в Щутгарт/околности,  1 – в Мюнхен/околности, 1 – в Клагенфурт/околности, водач от агенцията, туристическа програма в определените градове и обекти по маршрута. 

Пакетната цена не включва:  входните такси за посещаваните туристически обекти и разходката с корабче в Париж и Страсбург. 
Доплащане за: медицинска застраховка – 10 лв., над 65 г. – 15 лв., над 70 г. – 20 лв. 

                          единична стая: общо за целия престой – 250 лв. 

                          екскурзия до замъците по Лоара – 50 EUR при мин. 20 туристи (цената включва транспорт и водач, входните такси на туристическите обекти и аудиогид се заплащат отделно)
Намаление за: дете до 12 год. с двама възрастни в на допълнително легло – 150 лв.

Минимален брой туристи за осъществяване на екскурзията: 35 туристи.

Срок за уведомление при недостигнат минимален брой туристи: 7 дни преди началната дата.

Необходими документи: ксерокопие на задграничен паспорт или лична карта; няма визови, санитарни и медицински изисквания за посещаваните по маршрута страни.

Начин на плащане: депозит - 30% от пакетната цена, доплащане - до 20 дни преди отпътуване.
       11 дни/ 10 нощувки/  10 закуски











       Дата: от 21 септември до 01 октомври 2014 г.





                 


                     








                          








